Durante fin di siman, Aruba Lions Club su Smile Mobile tabata presente na Cento di Cuido San Nicolaas, Huize Maristella na Savaneta, San Pedro Paviljoen y Sint Micheal Paviljoen.
Esaki ta un projecto cu Aruba Lions Club tin pa varios aña caba unda ta bai drecha e planchanan di djiente di e grandinan den diferente centro di cuido. Salud Bocal ta masha importante y pesey tambe Aruba Lions Club ta tuma e projecto aki na serio y varios biaha durante aña ta sali cu e Smile mobile pa haci e bunita gesto aki.
Varios miembro di Lions Club y Leo Club a pasa e dia ta combersa y compaña nos grandinan y tambe a hiba un treat pa e grandinan.
Sigur un bunita projecto unda cu nos grandinan a keda masha contento cu e gesto aki.
Aruba Lions Club pa mas di 75 aña sirbiendo nos comunidad, keda pendiente pasobra e siguiente projecto ta e Hungry Relief specialmente pa Dia di Mama.